section_heading: U animiranoj seriji
paragraph_text: U Pokémon animiranoj seriji, James, član Tima Raketa, ima Cacneu koja mu je prilično naklonjena. Doduše, kada mu pokušava izraziti svoju naklonost grleći ga, kada ju on zazove iz njene Poké lopte, njene brojne bodlje ozlijede Jamesa. Cacnea je zamjena u njegovu timu za njegova bivšeg Travnatog Pokémona, Weepinbella/Victreebela. Jessie ponekad koristi Cacneu u Pokémon Izložbama, ali često postaje žrtva njenih bodlji, poput Jamesa.